Diari Oficial de la Generalitat Valenciana


Sumari del DOGV 2376, del 28-10-1994 (1994/832877)

ACORD de 17 d'octubre de 1994, del Govern Valencià, pel qual es declara la urgent ocupació dels bens i drets subjectes a un expedient d'expropiació forçosa de l'Ajuntament d'Elda.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   2376

Data del DOGV
:   28-10-1994

Secció del DOGV
:   ALTRES DISPOSICIONS

Número del document
:   1994/832877


Data del document
:   17-10-1994

Organisme emissor
:   Conselleria d'Administració Pública

Tipus de document
:   Acord

ACORD de 17 d'octubre de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Elda. [94/7509]  
El Govern Valencià, en la reunió del dia 17 d'octubre de 1994, adoptà l'acord següent:  
L'Ajuntament d'Elda, després de l'aprovació del projecte d'expropiació i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'obtenció dels terrenys i l'edifici denominat teatre Castelar, classificats com a equipament sòcio-cultural en sòl urbà, sistema general, en el Pla General d'Ordenació Urbana d'Elda.  
Aquesta declaració d'urgent ocupació es justifica en la necessitat d'adquirir els terrenys i l'edifici objecte d'expropiació dins els terminis previstos en el conveni de col·laboració subscrit el 14 de desembre de 1990, entre l'Ajuntament d'Elda i la Conselleria de Cultura, Educació i Ciència per a la compra i rehabilitació del teatre Castelar, i si aquesta adquisició no es produeix de forma immediata es perdrà la subvenció concedida per la Conselleria de Cultura.  
Sotmès l'expedient a informació pública, el Sr. Andrés Aguado Bernabé ha presentat al·legacions que van ser desestimades pel ple de l'ajuntament en sessió del dia 2 de novembre de 1993.  
El tràmit del procediment s'ha fet d'acord amb la legislació aplicable en la matèria.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Elda per a l'obtenció dels terrenys i l'edifici denominat teatre Castelar, classificats com a sistema general d'equipament sòcio-cultural en sòl urbà.  
Llista de béns afectats  
Urbana: un edifici destinat a teatre circ, denominat Castelar, situat a la ciutat d'Elda, carrer Jardines, número 14, avui 28, el qual ocupa una superfície de nou-cents vuitanta-quatre metres quadrats, que té uns eixamplaments a la part de la seua frontera, formant plaça, de tres-cents vint-i-cinc metres quadrats, i un altre a la seua espatlla de cent vuit metres quadrats. Limita per la dreta amb el carrer Cervantes, a l'esquerra carrer Lope de Vega i espatlles carrer Eslava, avui travessia Francisco Quevedo.  
Dades registrals: Registre de la Propietat d'Elda, tom 1071, llibre 267 d'Elda, foli 93, finca 7795, inscripció 42.  
Edificacions: superfície construïda, 1982 m2, ús, teatre-cine.  
Propietaris:  
- Sr. Andrés Aguado Bernabé, casat amb la Sra. María de Gracía Martínez García, amb domicili a Elda, carrer Jardines número 26. Guanys. Copropietari en la proporció que figura en les inscripcions registrals de la finca.  
- Sr. Marino Aguado González, casat amb la Sra. Dionisia Lázaro Navarro, amb domicili a Elda, plaça Trabajadores del Calzado, núm. 1, 2n B. Guanys. Copropietari en la proporció que figura en les inscripcions registrals de la finca.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament d'Elda, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 17 d'octubre de 1994  
El conseller secretari del Govern Valencià,  
LUIS BERENGUER FUSTER